ખંભાત બેઝીન દક્ષિણમાં સુરતથી લઇને ઉત્તરમાં સંચોર સુધી ફેલાયેલું છે અને આ વિસ્તાર અંદાજે 59,000 ચોરસ કિ.મી છે અને અહીં 15 બિલિયન બેરલ્સ કરતા પણ વધારે હાઇડ્રોકાર્બન રિસોર્સ હોવાનું માનવામાં આવી રહ્યું છે. આ બેઝીનમાં ઘણી શોધો કરવામાં આવી છે અને તેમાં મોટા ભાગે ક્રૂડ ઓઇલ મળી આવ્યું છે. રાજ્ય સરકારની માલિકીની ઓઇલ કંપની ઓએનજીસી દ્વારા આ બેઝીનમાંથી મોટાભાગે ઓઇલનું ઉત્પાદન કરવામાં આવે છે અને તાજેતરમાં ઓસ્ટ્રેલિયાની ઓઇલેક્સ દ્વારા પણ ટાઇટ ઓઇલ શોધવામાં આવ્યું હતું.